als_Latn dik_Latn sag_Latn
Vjedh në një makinë te “Komuna e Parisit”, lë mesazhin: Fajin e ke ti, Edi Rama
Transmetuar më 15.03.2015 - 23:01
Foto ilustrative
PUBLICITET
Një vjedhje e rrallë ka ndodhur sot në mëngjes në lagjen “Komuna e Parisit” në Tiranë.
Një person ende i paidentifikuar ka thyer një automjet të parkuar brenda një garazhi të një pallati të ri dhe ka lënë aty edhe një mesazh.
“Fajin e ka Edi Rama që na ka lënë pa bukë”. Këtë tekst ka shkruar hajduti, shoqëruar me ikonën e një njeriu të mërzitur përbri fjalëve.
Automjeti i vjedhur ishte njëWolkvagen Golf 5 me targa të Tiranës, parkuar në garazh, në pronësi të një banoreje të “Komunës së Parisit”, raporton noa.al duke iu referuar të dhënave nga policia e Tiranës që ishte shtangur nga mesazhi i lënë.
Autori kishte thyer xhamin e makinës dhe kishte vjedhur brenda, kasetofonin, një markë cilësore me vlerë të konsiderueshme.
Pasi e kishte shkulur, kishte rrëmuar në makinë dhe brenda kroskotit kishte nxjerrë edhe një mandat arkëtimi të lënë aty.
Me një stilolaps, ai kishte lënë shënimin dhe letrën e kishte vendosur mbi sedilje e më pas ishte larguar qetësisht.
Policia e sinjalizuar nga pronarja e dëmtuar, ka mbërritur në vendngjarje. Ajo ka bërë veprimet paraprake dhe ka sekuestruar letrën me mesazhin e autorit.
Burimet nga policia thanë se janë duke bërë hetime për të gjetur autorin. Ata besojnë se në ndihmë do t’i vijë edhe teksti i shkruar, duke bërë krahasim të shkrimeve nga persona me precedentë penalë që njihen në zonë për vjedhje të ndryshme.
Sakaq, vetëm 48 orët e fundit në të njëjtën zonë kanë ndodhur edhe një tjetër vjedhje makine si dhe vjedhja e tavolinave dhe karrigeve të një bar-kafeje.
Banorët në këtë lagje shprehen të shqetësuar për dukurinë e shtuar të vjedhjeve. Ata thonë se ngjarje të tilla po bëhen të shpeshta duke krijuar një klimë pasigurie. /a.b/noa.al/
als_Latn als_Latn fur_Latn fra_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn